آنندی گوپال جوشی

پونا شہر سے تعلق رکھنے والی آنندی گوپال جوشی ( پیدائش:31 مارچ، 1865ء - وفات : 26 فروری، 1887ء) برصغیر کی پہلی خاتون معالج تھیں جنھوں نے 1886ء میں ریاستہائے متحدہ میں گریجویشن مکمل کیا۔ جس دور میں خواتین کا تعلیم حاصل کرنا انتہائی مشکل سمجھا جاتا تھا، اس وقت طب کی تعلیم حاصل کرنا ایک بڑا کارنامہ ہے۔ ان کی شادی نو سال کی عمر میں ان سے قریب 20 سال بڑے گوپال راؤسے ہوئی تھی۔ جب 14 سال کی عمر میں وہ ماں بنیں اور ان کی پہلی اولاد کی موت 10 دنوں میں ہو گئی تو انھیں بہت بہت صدمہ ہوا۔

اپنی اولاد کو کھو دینے کے بعد انھوں نے یہ قسم کھائی کہ وہ ایک دن ڈاکٹر بنیں گی اور اس طرح کی المناک اموات کو روکنے کی کوشش کریں گی۔ ان کے شوہر گوپال راؤ نے بھی ان کا بھرپور تعاون کیا اور ان کی حوصلہ افزائی کی۔

آنندی جوشی کی شخصیت خواتین کے لیے ایک مثال ہے۔ انھوں نے سنہ 1886ء میں اپنے خواب کو حقیقت کا روپ دیا۔ جب انھوں نے یہ فیصلہ کیا تھا، معاشرے میں ان پر خاصی تنقید ہوئی تھی کہ ایک شادی شدہ ہندو عورت کسی بیرونی ملک (پنسلوانیا) جاکر ڈاکٹری کی تعلیم حاصل کرے۔ لیکن آنندی ایک باہمت خاتون تھیں، انھوں نے ان تنقیدوں کی ذرا بھی پروا نہیں کی۔ یہی وجہ ہے کہ انھیں پہلی ہندوستانی خاتون ڈاکٹر ہونے کا اعزاز حاصل ہوا۔

ڈگری مکمل کرنے کے بعد جب آنندی ‌ہندوستان واپس لوٹیں تو ان کی صحت گرنے لگی اور کچھ ہی دنوں میں وہ وفات پا گئیں۔ اس وقت ان کی عمر صرف بائیس برس کی تھی۔ یہ سچ ہے کہ آنندی جوشی نے جس مقصد کے لیے ڈاکٹری کی تعلیم حاصل کی تھی، اس میں وہ پوری طرح سے کامیاب نہیں ہو پائیں، لیکن انھوں نے سماج میں وہ مقام حاصل کیا، جو آج بھی ایک مثال ہے۔

 حوالہ جات 

زمرہ:امریکی ہندو
زمرہ:انیسویں صدی کی خواتین اطبا
زمرہ:انیسویں صدی کی ہندوستانی خواتین سائنس دان
زمرہ:انیسویں صدی کی ہندوستانی شخصیات
زمرہ:انیسویں صدی کے ہندوستانی سائنس دان
زمرہ:بھارت میں تپ دق سے اموات
زمرہ:بھارتی خواتین اطبا
زمرہ:پونے کے سائنس دان
زمرہ:ضلع تھانے کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مراٹھی شخصیات
زمرہ:مہاراشٹر کی خواتین سائنس دان
زمرہ:مہاراشٹر کے سائنس دان
زمرہ:ویکیپیڈیا مضامین مع VIAF شناخت کنندگان
زمرہ:ہندوستانی اطبا
زمرہ:1865ء کی پیدائشیں
زمرہ:1887ء کی وفیات
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:تپ دق سے اموات
زمرہ:بیسویں صدی کی بھارتی خواتین
زمرہ:بھارتی شخصیات
زمرہ:بھارتی خواتین سائنس دان
زمرہ:بھارتی خواتین